Rakkerfilm

Rakkerfilm AS var et norsk produksjonsselskap som spesialiserte seg på videoinnhold for YouTube. Selskapet var en ledende aktør innen norskspråklige spillrelaterte videoer. Det ble grunnlagt i 2013 av Dennis Vareide, Ruben Vareide og Preben Fjell. 

 Kanaler 
 Prebz og Dennis 

Prebz og Dennis var Rakkerfilms største kanal og den første kanalen som Dennis Vareide og Preben Fjell opprettet sammen i 2012. Den var den største norskspråklige kanalen til Rakkerfilm og hadde også flest abonnenter blant norskspråklige YouTube-kanaler i 2015.

Kanalens innhold var primært spillrelatert og besto av flere serier. Blant de mest spilte spillene var Minecraft og Grand Theft Auto. Den mest populære serien var «Lørdagskos», hvor Vareide og Fjell utførte utfordringer fra publikum og svarte på spørsmål.

I februar 2015 vant kanalen prisen for «Årets YouTuber(e)» under YouTube-utdelingen Gullsnutten. Videoen Prebz mot Dennis Rap Battle runde 2 ble kåret til «Årets snutt» under samme utdeling. Kanalen var også nominert i kategoriene «Årets morsomste kanal», «Årets livsstilskanal» og «Årets spillkanal». Videoen Prebz og Dennis – Veien til  var nominert til «Årets snutt».

Per mars 2019 hadde kanalen  abonnenter og  avspillinger, noe som overgikk de fleste større norske mediehus på nett. Den siste videoen ble lastet opp da kanalen hadde  abonnenter.

I januar 2018 ble det offentlig kjent at Rakkerfilm ville legge ned kanalen. Nyheten ble først avslørt i biografien Kongen av gutterommet, skrevet av Dennis Vareide og Webjørn S. Espeland, og senere bekreftet i en video publisert av kanalens skaperne. De understreket at avgjørelsen var tatt for å avslutte på topp, og at de fremdeles var gode venner. Kanalen ble offisielt lagt ned i mars 2018.

Etter nedleggelsen gikk de fire youtuberne hver sin vei innen bransjen. Ruben Vareide og Sondre Mogård fortsatte å produsere innhold for kanalen Rakkerstreker.

 Rakkerstreker 
Rakkerstreker ble opprettet som en ren spillkanal tidlig i 2017. I januar 2018 hadde den nådd  abonnenter. Etter at Dennis Vareide og Preben Fjell trakk seg tilbake, tok Ruben Vareide og Sondre Mogård over kanalen.

Per mai 2019 hadde Rakkerstreker over  abonnenter og  avspillinger.

 Prebz og Dennis mot kreft 
I november 2013 arrangerte Rakkerfilm en tolv timer lang direktesending på Twitch i samarbeid med Joachim Haraldsen og Håvard Mathisen. Målet var å samle inn  kroner til Kreftforeningen. Over  seere var innom sendingen, og innsamlingsmålet ble nådd etter få timer. Da sendingen var over, var det samlet inn over  kroner.

Den 29. november 2014 gjennomførte Rakkerfilm en ny direktesending, denne gangen uten eksterne samarbeidspartnere. Sendingen varte fra kl. 10 til 22, og innsamlingsmålet var satt til mellom  og  kroner. Målet ble nådd tidlig i sendingen, og bare minutter før den ble avsluttet, meldte Kreftforeningen på Twitter at  kroner var samlet inn. Pågangen var så stor at nettsidene til Kreftforeningen midlertidig gikk ned. Sendingen hadde på det meste  seere samtidig, noe som overgikk seertallene til VGTV.

I 2015 ble innsamlingssendingen utvidet til 48 timer og sendt fra 18. til 20. desember. Håvard «Alacho» Nordlie Mathisen var gjest natt til 20. desember. Målet var å samle inn  kroner, som året før, men da sendingen var ferdig, hadde beløpet passert én million kroner, fordelt på nesten  donasjoner. På det meste fulgte rundt  seere sendingen. Underveis oppsto en feil i Kreftforeningens betalingssystem, som enkelte utnyttet til å registrere fiktive donasjoner på enorme summer. På kort tid viste totalsummen over 789 milliarder kroner, men feilen ble raskt rettet, og de falske donasjonene ble slettet.

I 2016 ble innsamlingsaksjonen arrangert fra 5. til 10. desember. I løpet av uken sendte Rakkerfilm direktesendinger på ettermiddagene, før en sammenhengende tolv timers sending på lørdag. Innsamlingen resulterte i over  kroner fordelt på nærmere  donasjoner. Flere gjester deltok i løpet av uken.

 Referanser 

 Eksterne lenker 
  Offisiell nettbutikk 

Kategori:Etableringer i 2013
Kategori:Norske youtubere
Kategori:Norske medieselskaper
Kategori:Underholdning